JohanHeinsen/ENO huggingface dataset:
Ribe Stifts Adresseaviser, 1840-09-11
Udenlandske Efterretninger. Ægypten. Vor Beretning om at Mehemed ikke har villet indlade sig paa de 4 Magters Ultimatum har bekræftet sig. Urokkelig i sine Beslutninger, har han svoret paa tyrkisk Viis sin tredobbelte Eed at ville enten seire eller døe for Islams Forsvar. Til Risaat Bey sagde han blandt andet: "angriber man mig saa bruger jeg Vold imod Vold, men betinger mig dog i ethvert Tilfælde at handle efter Omstændighederne, naar man skulde gjøre Forsøg paa enten ved aabent eller hemmeligt Angreb at gjøre min Autoritet Afbræk." Ogsaa de 4 Magters Konsuler have personligen for Mehemed tilkjendegivet deres Hoffers Beslutninger, ved hvilken Leilighed de tillige vare beordrede til paa Stedet at forlange, at Paschaen skulde underkaste sig sin Hersker Sultanen. Han svarede dem, at han vilde sende Porten sit Svar, og at det samme vilde blive dem tildeelt, hvis de indgav en skriftlig Note. Da een af Konsulerne forestillede ham den Fare han udsatte sig for ved at vedblive sin Vægring, svarede han: "jeg takker dem for deres Omhu, men vær kun beroliget, jeg kjender meere end een Magt, som, for det kommer saavidt at jeg maa bukke under, vil geraade i større Forlegenhed, end jeg, iøvrigt kjender jeg forud deres Mission; Discussioner ere unyttige, thi min Beslutning er uigienkaldelig." Siden have Cochelet og Valevskyi en to Timers Audients betydet Mehemed, at han ikke kan gjøre Regning paa Frankerig, men Alt uden Virkning. Alexandrien er erklæret i Beleiringstilstand. Said Bey, Mehemeds anden Søn er afreist til Syrien hvor Oprørsflammen langtfra er slukket. Den almindelige Mening at England har havt virksom Andeel i Fremkaldelsen af den syriske Opstand vinder fornyet Næring; ogsaa paastaaer man, at det ufortrødent vedbliver at puste til Jlden.
Ribe Stifts Adresseaviser, 1840-09-11
Tyrkiet. Her tyder Alt hen paa, at man venter sig vigtige Begivenheder. Paa den asiatiske Side af Bosporos skal der sammentrækkes en Hær paa 30000 Md.; man mener, at Dardanellerne skulle stærkt befæstes; preussiske Jngenieurer ere afgaaede til Lilleasien. - Den til Jndskibning ved det sorte Hav beredte russiske Krigsmagt beløber. sig til 30000 Md. Desforuden staaer der i Besarabien en Armee paa 80000 Md., som i Nødstilfælde skal komme Porten til Hjælp.
Ribe Stifts Adresseaviser, 1840-09-11
Rusland. Breve fra St. Petersborg have til Berlin bragt den vigtige Efterretning, at der fra det russiske Admiralitet er afgaaet Ordre til Cronstadt ufortøvet at armere 18 Krigsskibe til Middelhavet. Naar disse 18 Seilere blive forenede med den engelsk østerrigske og tyrkiske Flaade i Levanten, saa tæller Eskadren under Admiral Stopfords Kommando ialt 40.
Ribe Stifts Adresseaviser, 1840-09-11
Frankerig. Sammenrottelserne iblandt Haandværkssvendene have i de sidste Dage tiltaget i en foruroligende Grad; man regner Antallet paa de Opsætsige til ikke færre end 60000. Talrige Arrestationer finde Sted. Tidlig og sildig gaae Patrouiller igjennem Gaderne for at opretholde Orden. Politipræfekten, Delessert har nu udstedt en formanende Proklamation til de Misfornøjede, hvoraf man ventede en god Virkning. Greven af Saint=Leu (Ludv. Napoleon, Exkongen af Holland) har i Commerce, ladet indrykke en Bekjendtgjørelse i Anledning af Boulogneraffæren, hvori han paastaaer, at hans Søn ikke af egen Drivt, men ene og alene forledt af Andre er bleven et Offer for skjændig Jntrique, og det ikke blot denne, men ogsaa de forrige tvende Gange. Tillige klager han over den uretfærdige Grusomhed, Frankerig har viist mod hans Søn ved at indsætte ham i det samme Fængsel, som Kongemorderen Fieschi beboede. J Anledning af dette sidste Punkt siger Moniteuren, at Fieschi vel har beboet det samme Værelse, men at det efter den Tid har undergaaet en total Ombygning, idet det er bleven indrettet til Beboelse for een af de kvindelige Opsynshavende, som igjen har maattet forlade det da Ludv. Napoleon indbragtes i Fængselsbygningen. - Casimir Perier er afgaaet til Petersborg for, som der menes, at afløse Barante som Gesandt.
Ribe Stifts Adresseaviser, 1840-09-11
Spanien. Dronningen er endnu ikke vendt tilbage til sin Hovedstad; i Valencia var Stemningen just ikke den bedste for hende, ligesaa lidt som i Saragossa og Sevilla, i hvilken sidste Byman befrygtede en almindelig Opstand. Politi chefen havde underrettet Naboautoriteterne om, at der vare Emissærer fra den dirigerende Comitteei Madrid underveis for at revolutionere Provindsen. Deres Hensigt skal være at forjage Regjeringens Embedsmænd og i deres Sted indsætte Ayuntamentos.
Ribe Stifts Adresseaviser, 1840-09-11
Blandinger. D. 2den Septbr. indviedes ved Göritz i Sachsen, Monumentet til Erindring om Sverrigs Konger Gustav Adolph og Carl Johan i Overværelse af over 10000 Mennesker. - Fra Tiflis er mældt til Petersborg, at hele den øverste Deel af det mærkværdige gamle Bjerg Ararat i Armenien, hvor Noæ Ark standsede, er styrtet sammen i Juni Maaned. J flere Dage forud havde man i hele Omegnen fra Bjergets Jndre hørt en egen Brusen. Af alle de beboede Punkter paa Bjergets udstrakte Peripherie skulle ikkun en stor Landsby og et armenisk Kloster, et Filial af det berømte Etschmiadsin, være styrtet i Afgrunden med Beboerne. Degens Maade at gjøre Læder Vandtæt. Jdet ham i Østerrig meddeelte Patent siges: Læderet, som jeg vil gjøre vandtæt, garves først fuldkomment, renses og tørres. Olien, hvormed Læderet gjøres vandtæt, tilberedes saaledes: 1) 8 Pd. Nødolie og 24 Pd. Lindolie heldes sammen, hvorpaa 2 Pd. Vitriol og 2 Pd. Blysukker sættes, til, Alt fyldes i en Kiedel med en ei for flad Bund, som sættes over en jevn Kul-Jld og omrøres bestandigen, indtil den koger. Nu henstaaer Alt i 24 Timer, hvorpaa det Klartflydende forsigtigen heldes fra Bundfaldet. 2) Til 8 Pd. af denne klare Vædske tager jeg 1 Pd. hvid Harpir, ethalvt Pd. sort Beeg, etfjerdedeel Pd. Tjære og etfjerded. Pd. Terpentin. Harpir og Beeg stødes først, hvorpaa Alt sættes over en jevn Jld, og omrøres indtil det er opløst og smeltet. 3) Er denne Blanding fuldkommen afkjølet, iheldes endnu til 8 Pd. deraf 1 Pd. Terpentinvand, og Olien er færdig. Naar Læderet skal gjennemtrænges af denne Blanding, bringes begge Deele ind i et varmt Værelse, for at de kunne varmes, hvorpaa Læderet tyndt anstryges med en Børste, hvilken Anstrygning gjentages, naar Olien er indtrukken, indtil Læderet er fuldkomment gjennemtrukket og seer ud som lakeret. Det paa denne Maade tilberedte Læder er uigjennemtrængeligt for Vand, og erholder en overordentlig Varighed og Styrke. (Holst.)
Ribe Stifts Adresseaviser, 1840-09-11
Jndenlandske Efterretninger. Hs. Majest. Kongens Reiseroute fra Pløen til Sorgenfrie Slot er allernaadigst bestemt saaledes: d. 21de September til Nøer; den 25de til Kiel; den 28de til Svendborg; den 29de over Karrebeks Minde til Nestved; den 30te til Gissenfeldt og d. 4de Octbr. over Kjøge til Sorgenfri Slot. (B. T.)
Ribe Stifts Adresseaviser, 1840-09-11
Den 1ste Septbr., om Midd. Kl. 11 enhalv, indtraf Deres Majestæter Kongen og Dronningen til Lübeck, hvor de forbleve til om Aftenen. Ved Afreisen var Byen illumineret. (Hb. Corresp.)
Ribe Stifts Adresseaviser, 1840-09-11
Jfølge Jtzeh. Wochenbl. skal den hannoveranske Overstaldmester, Grev v. Kielmannsegge, i Altona have overrakt Hs. Majest. Kongen St. Georgsordenen. Under Deres Majestæters Ophold i Hamborg besøgte de ogsaa Hr. Lengerkes store Kattuntrykkeri, hvor der i Allerhøistsammes Nærværelse blev trykket et Stykke Kattun i en ganske ny, kostbar Form, hvilken strax efter blev tilintetgjort, for at Mønsteret ene skulde være i Dronningens Eie. Formen havde kostet 1500 Mk. Bc.
Ribe Stifts Adresseaviser, 1840-09-11
Ved Hs. Majest. Kongens Besøg i Altonas Mønt blev den første Specie præget med Chr. 8. Billede. Om Kongens Reise i Slesvig meddeler Loll. Falst. St. T. følgende Beretning: Paa Als have Bønderne overleveret ham to skriftlige Takadresser for Jndførelsen af dansk Retsprog, og i Landskabet Sundevit, hvor Bønderne havde forsamlet sig i stort Antal ved en opreist Æresport, bevidnede de ham ganske uopfordret og uforberedt ved en Deputation deres mundtlige Taksigelse i samme Anledning. Som begribeligt har man da heller ikke fra den modsatte Side undladt at forsøge paa at bibringe Hs. Majest. den Forestilling, at Jndførelsen af dansk Retsprog, er imod Folkets Ønsker. J denne Henseende er det beklageligt, at en dansk Bonde, Thies Steenholdt fra Rafstad, Deputeret ved den slesvigske Stænderforsamling, især har udmærket sig. Han har reist omkring i Slangsherred (det er kun de tydske Embedsmænd, der kalde det Slurherred) og samlet Underskrivter paa en Petition om Tilbagekaldelse af Forordningen af 14de Mai om dansk Retsprogs Jndførelse. Han har overleveret sit Andragende til Kongen paa Augustenborg, men skal være bleven modtagen unaadig, og betydet, at der kunde ikke skee nogen Forandring i Forordningen. Dette skal Kongen have yttret ved flere Leiligheder, og paa nogle Embedsmænds Beklagelse over det Vanskelige, det vilde være for dem, at tilegne sig det danske Retsprog, skal han have givet dem Haab om Forsættelse til Holsteen. Skolevæsenet har Kongen overalt viist megen Opmærksomhed, og navnligen erkyndiget sig nøie om, hvorledes Underviisningen i Dansk behandles.
Ribe Stifts Adresseaviser, 1840-09-11
J en Kjøbstadskole skal han have fundet, at der gaves Underviisning i Dansk uden danske Læsebøger.
Ribe Stifts Adresseaviser, 1840-09-11
De roeskildske Stænder ville, som man erfarer, kunne vente en Prolongation paa en uge. (Berl. T.)
Ribe Stifts Adresseaviser, 1840-09-11
Dagen beretter, at en Deel af Hovedstadens Damer har skjænket et overordentlig smukt syet Tæppe, 72 Qvadratalen stort, til at lægges under Thorvaldsens Døbefond i Frue Kirke.
Ribe Stifts Adresseaviser, 1840-09-11
Det vedbliver endnu at spøge i Folks Hjerner om en Reduction i de underordnede Embedsmænds Gager. Vi have allerede forhen gjendrevet dette Rygte, forsaavidt Cancelliet vedkommer, og fremsat grundede Tvivl om dets Rigtighed, forsaavidt de andre Collegier angaaer, og vi tør nu paa det Bestemteste forsikkre, at det, skjønt Jntet endnu er resolveret, tvertimod er paatænkt, at forøge de underordnede Embedsmænds Gage, og at give dem Adgang, forsaavidt de ifølge Forholdene ikke kunde gjøre sig Haab om Avancement, til efter visse Aars Tjeneste at erholde Tillæg. Hvorvidt iøvrigt den paatænkte Reform i Forvaltningen, som flere Blade have paastaaet, vil træde i Kraft fra 1ste Jan. 1811, turde endnu være saare afgjort. (Loll. Falst. St.)
Ribe Stifts Adresseaviser, 1840-09-11
Fem og tredsindstyve Musici agte paa Hs. M. Kongens Fødselsdag at give en stor Harmoniconcert i Rosenborg, Slotshave om Middagen Kl. 1. (Aarh. A.)
Ribe Stifts Adresseaviser, 1840-09-11
Theatersaisonen aabnedes i Tirsdags med Scheriffen",der blev temmelig lunkent optaget af Publikum. Havde Stykket (hedder det i "Dagen") været af en dansk Digter og Musiken af en dansk Componist, da havde dets Løbebane vistnok allerede nu været fuldendt." (Ah. A.)
Ribe Stifts Adresseaviser, 1840-09-11
Da Kjøbenhavns borgerlige Jnfanteries Rekrutter for indeværende Aar bleve afmønstrede, forgreb en Jnfanterist sig, efter en Ordverling, paa en Officier ved at tage ham i Brystet. Ved en Krigsretsdom er Jnfanteristen nu bleven dømt til 60 Dages Vand- og Brødstraf. (Aalb. A.)¬
Ribe Stifts Adresseaviser, 1840-09-11
Med Hensyn til Thorvaldsens Musæum har Kjøbenhavns forenede Communalbestyrelse, Magistraten og Borgerrepræsentanterne, afholdt i Forening med Comiteen angaaende det Thorvaldsenske Musæum en Forsamling, hvis Resultat blev, at Borgerrepræsentanterne tilbagetoge den mod Bygningens Fortsættelse nedlagte Protest, at Bygnings=Planer blive at forelægge, og at et, bygningskyndigt Medlem, Hr. Troels Lund, endnu tilforordnes Comitteen, saaledes at der er Haab om, snarest muligt at see Bygningen tilendebragt. Til 1ste October fratræder Hr. Hillerup Redaktionen af "Portefenillen"
Ribe Stifts Adresseaviser, 1840-09-11
J la Moder læses følgende Correspondentartikel fra Neapel: "Ridder Schlick en Dansk, der i sex Aar har været sysselsat her med at restaurere Sager fra Pompej, er nys af Keiseren af Rusland bleven kaldet til Petersborg. Denne som Maler og Architect hæderligst bekjendte talentfulde Mand havde allerede tildraget sig Tronfølgerens og Storfyrst Michaels Opmærksomhed under deres Ophold i Neapel, og de havde paa det Jndstædigste anbefalet ham til Keiseren. For det Første skal han sylselsætte sig med Forskjønnelsen af det gjenopbygte Vinterpalais. Blandt de mange Fremmede, som have beseet hans Atteliers i Neapel, befandt sig ogsaa Hertuginden af Berry. Selv Kongen overraskede ham nys ved hans Arbeider, og skjænkede ham, til Tegn paa Anerkjendelse af hans mange Fortjenester, Commandeurkorset af St. Ferdinandsordenen." (Hp. A.)
Ribe Stifts Adresseaviser, 1840-09-11
Kancelliet har beordret Aktion anlagt imod Kjøbenhavnspostens Redaktør i Anledning af det beslaglagte Nummer af 23de f. M.
Ribe Stifts Adresseaviser, 1840-09-11
En stor Deel af den for Tiden sig i Kbhvn, opholdende Præst Mannheimers Confirmander og Venner gav han i Søndags et festligt Maaltid, ved hvilken Leilighed Hr. Dr. Ballin efter et smukt og passende Foredrag i de Forsamledes Navn overrakte ham en Sølvpokal som Bevipaa Erkjendtlighed og Venskab. Ved Hr. M.s Svartale, som han i denne Anledning holdt over Bordet og hvorhan takkede for den ham viste offentlige Erkjendelse, blev Selskabet henrevet af hans sjeldne, begeistrede Foredrag, hans sprudlende Veltalenhed og hans gribende Hjertelighed. Efterat han i Slutningen af sin Tale havde henvendt nogle høist passende Ord til Dr. Wolff og udbragt et Ønske for dennes Sundhed, besvarede denne fortrinlige Taler ham et Foredrag, hvori han udviklede Forskjellen mellem af knytte Venskab i den unge Alder og i Manddomsalderen. Hr. Mannheimer blev modtagen med en Sang af Dr. Levison, og under Maaltidet bleve tvende Sange, forfattede af Hr. G. Siesby, afsungne. (Berl. T.)J Berl. T. læses en Opfordring under Mærket 2. 10. 2. til Hr. Pastor Birchedahl i Ringkjøbing om at udgive den af ham forfattede skjønne Kroningssang i Trykken. Sangen er meddeelt i Ribe Avis Nr. 51.
Ribe Stifts Adresseaviser, 1840-09-11
Det er ifølge Kjøbenhavnsposten paatænkt, at indrette Rosenborg Haves betydelig Oranger til en Vinterhave og aabne Adgangen dertil for Publikum.
Ribe Stifts Adresseaviser, 1840-09-11
en Artikel i "Dithmarsche Zeitung, efter Forlydende af Advocat Claussen i Kiel, opstilles et Grundrids af en Forfatning for Holsteen. Følgende Bestemmelser fortjene især at fremhæves: 1) Holsteens Repræsentanter, i det Væsentlige udnævnte og valgte som hidtil, samles hvert 2det Aar i eet Kammer til offentlige Forhandlinger, i Besiddelse af Skattebevillingsretten, og afgjørende Stemme ved Loves Affattelse, under Bibeholdelse af det kongelig absolute Veto. 2) Holsteen skilles i hele Forvaltninger omtrent saaledes fra Danmark som Norge fra Sverrig, 3) Alle Embeder i og for Holsteen besættes fremtidigen med Jndfødte, dog beholdes naturligviis de nu ansatte Embedsmænd under Forbehold af Naturalisation. 4) All Autoriteter residere i Hertugdømmet, med Undtagelse af Statsministeriet for Holsteen, som desuagtet dog besættes med Holstenere og har sit Sæde i Kjøbenhavn. Professoren i de orientalske Sprog ved Universitetet i Kiel, Dr. Olhausen, vil til Efteraaret med kongelig Understøttelse reise til Konstantinopel og Jernsalem.
Ribe Stifts Adresseaviser, 1840-09-11
J Thiset Sogn - skal ifølge Aarhuus Avis – en stakkels optaget Omløber, c. 60 Aar gammel, ifølge Kancelliets Resolution snart døbes og konfirmeres. For Tiden lider han Straf for Løsgængeri, da han siden sine Forældres Død, i sit 5te eller 6te Aar, har drevet omkring uden nogensinde at have havt fast Bopæl eller Andet at fortjene Livets Ophold med end Salg af Koste, og dog har han ingensinde betlet eller forøvet andre Forbrydelser. J denne sin Elendighed havde han dog fundet en kjærlig og trofast Kvinde, som i 30 Aar har fulgt ham overalt; de have 3 Børn sammen, af hvilke det ene, nu en voren Pige er bleven født midt i en Snedrive, Fattigvæsenet tillader ved neppe at de blive ægteviede, ellers kunde man i Thiset opleve det Særsyn, at see een Person paa een Dag eller i alt Fald med korte Mellemrum, blev døbt, konfirmeret og ægteviet. (Det Særsyn har man nok tidligere oplevet i Aarhuusegnen.) (O. T. A.)
Ribe Stifts Adresseaviser, 1840-09-11
Rug-Leverancen i Aalborg til Garnisonens Forbrug blev (under det sædv. Forbehold af det kgl. Rentek. Appr.) tilslaget Kjøbmændene J. M. Cohen og P. Pagh, for 1 Rbd. 14 s. a 4 Rbd. 16 s. pr. Td.
Ribe Stifts Adresseaviser, 1840-09-11
Ved Døden er afgaaet Bye og Herredsskriver Fæster i Skive. (Aarh. Av.)
Ribe Stifts Adresseaviser, 1840-09-11
Natten imellem d. 3die og 4de de har man i Jylland, navnligen over Strækningen fra Aalborg til Aarhuus, havt et meget heftigt Tordenveir.
Ribe Stifts Adresseaviser, 1840-09-11
Fornylig skal der være skeet Jndbrud i Seerup Kirke, og bortstiaalet Messeskjorten, Alterklæderne m.m. (Vb. A.) Stænderforsamlingen i Roeskilde. J Mødet d. 26de Aug. oplæste Etatsraad Hvidt Petitionen fra 3401 Jnddvaanere i Kbhvn, om, at Folkets forenede Repræsentanter maatte tillægges en besluttende Medvirkning, ved Lovgivningen i Almindelighed og Bestemmelsen af Statens Jndtægter og Udgifter i Særdeleshed. Efter en vidtløftig Diskussion blev den afgivet til den i denne Anledning nedsatte Komittee, tilligemed flere andre Andragender for og i mod Forandringer i Statsbestyrelsen. Af den Kbhvnske Petitions Undertegnere havde 19 senere forlangt deres Navne udslettede, og have erklæret, at de havde undertegnet uden ret at have forstaaet Petitionens Betydning og uden at have havt nogen Tanke om, at Statsforfatningen derved blev forandret og Kongens Magt indskrænket. Fremdeles begjære De at Forsamlingen vilde foranledige at hele Petitionen blev tilsendt Kbhvns Magistrat til Berigtigelse af Underskrifterne, da det er en udbredt Mening, at mange af dem, som have undertegnet ere i samme Tilfælde, som de. Præsidenten anmældte i Mødet d. 27de Aug. en Skrivelse fra 6 Sognefogder paa Langeland med 6 Bilage, undertegnede af 253 Gaardmænd og Huusmænd, hvori de erklære, at de med velberaad Hu og uden Jndvirkning eller Overtalelse have underskrevet den indgivne Petition om Skattebevillingsret. - J Mødet d. 29de Aug. foredrog Præsidenten et Forslag angaaende Oprettelse af et Stænder=Bibliothek og Archiv, samt Foranstaltninger med Hensyn til Stændertidendens Trykning og Forlag. (Komittee: Clausen, Ussing og Deichmann. Anledning af et Andragende og Opkjøb af raa Huder og Skind eller Forhøielsen af Udførselstolden paa disse, og et Ditto om et Tillæg til Anordningen af 3die April 1816 angaaende Haandværksdriften paa Landet, bleve ingen Komitteenedsatte. En Petition fra nogle Handlende i Kbhvn, om en ny Handelsanordning, om Nedsættelsen af en Kommission til at drøfte vore Handelsforhold til fremmede Magter samt om Øresundstoldens Ophævelse mod fuldstændig Vederlag blev tagen tilbage tildeels paa Grund af at Regjeringen ved Grosserer=Societets i Marts indgivne Petition har en særdeles Opfordring til at undersøge hvorledes de Tryk, der paa hvile Kbhvns Handel kunne lettes.
Ribe Stifts Adresseaviser, 1840-09-11
Kjøbenhavns Børs-Cours d. 8 Septbr.: Species 200. Bank-Disconto 4 pCt. Norske Speciessedler 185 enh. a 186 Rbd. i Sedler. Ved Tallotteriets 1328 Trækning i Wandsbeck udkom: Nr. 24. 7. 82. 78. 3.
Ribe Stifts Adresseaviser, 1840-09-11
Ribe. 13de Søndag efter Trinitatis prædiker i Domkirken Hs. H. Hr. Stiftsprovst Dr. Frost, R. af D. og Dom.; i Cathrine Kirke Hr. Pastor de Thurah.
Ribe Stifts Adresseaviser, 1840-09-11
Bekjendtgjørelser. Den 18de Septbr. bliver i Anledning af Hs. Majest. Kongens Fødselsdag Bal og Aftenspisning hos Undertegnede; Ballet begynder Kl. 7.
Ribe Stifts Adresseaviser, 1840-09-11
De, som maatte ønske at deeltage, ville behage at tegne sig snarest muligt.
Ribe Stifts Adresseaviser, 1840-09-11
Ribe. d. 11te Sept. 1840. Joh. Fölsch. Nye Bøger, som faaes hos Termansen. Fransk Dansk Haandordbog, af Prof. Borring. 1, 2 H. Syv Aar i Nordgrønland, af Funck, Sognepræst for Thostrup Meenighed. - Napoleons Felttog i Rusland af Segur, ved Høst. 2 Opl. m. 8 Portr. - Amalia Hillner, Roman af Almquist. 2 D. Foredrag over de vigtigste Paragrapher i Balles Lærebog, af Tryde, Cand. Theol. En Gulduhrnøgle er den 9de September tabt i Egnen af Ribe. Den ærlige Finder bedes at aflevere den hos Kresten Knudsen i Sønderportsgade mod en Findeløn af 2 Rbd.
Ribe Stifts Adresseaviser, 1840-09-11
Hans Majestæts Kongens høie Fødselsdag vil blive høitideligholdt hos Undertegnede den 18de dennes ved Bal og Aftenspiisning. De Udenbyes boende som kunne ønske at deeltage, bedes behagelig derom at underrette mig nogle Dage for Ballet. Varde den 8 Septbr. 1840. J. C. Nielsen.
Ribe Stifts Adresseaviser, 1840-09-11
At jeg atter har aabnet min Boutik med Colonial og Farvevare, Jern, Staal m.m., tager jeg mig herved den Frihed at bekjendtgjøre for mine Velyndere og Venner og Enhver især der vil forunde mig deres Søgning, idet mit Formaal stedse skal være at erhverve mig mine Kunders Tilfredshed ved reel og billig Behandling. Varde d. 8de Sept. 1840. Chr. H. Friedel.
Ribe Stifts Adresseaviser, 1840-09-11
Formedelst Forandring af Boepæl, lader Hr. Pastor Bøggild. ved offentlig Auction i Grindsted Præstegaar Fredagen den 2den October d. A. om Form. Kl. 10, bortsælge endeel Faar, 3 Køer, 2 Vogne, 3 Plouge 2 Harver og andre Avlsredskaber, samt endeel Kjøkkentøi. Lysthavende indbydes. Herredscontoiret i Kolding d. 7. Septbr. 1840. Oxenbøll. Paa Grund af Skolelærerens Alderdom og Svagelighed, er en Post, som substitueret, ansvarlig Lærer, at erholde ved Bøvling Skole, Skodborg Herred, Ringkjøbing Amt. Lønnen er 10 Rbd. r. Sølv af Skolelærer Hjælpekassen og 24 Rbd. r. S. af Communen, samt et Tillæg af Skolelæreren efter Overeenskomst. Andragender herom, tilligemed de nødvendige Vidnesbyrd, maatte indsendes snarest muligt til undertegnede Provst. Gudum Præstegaard pr. Lemvig den 28de August 1840, Prahl.
Ribe Stifts Adresseaviser, 1840-09-11
Angaaende Disciple, som til næstkommende October önkes optagne i Ribe-Cathedralskole, ville Vedkommende behage at tilstille mig deres skriftlige Anmeldelse, samt de i Forordningen af 7de Nov. 1809, § 64, befalede Daabs= og Vaccinations-Attester. Ansøgninger til den Kongelige Direction for Trykt i Ribe hos Chr. sal. Hyphoff.
Ribe Stifts Adresseaviser, 1840-09-11
Universitetet og de lærde Skoler om Fritagelse for de sædvanlige Skolepenges Erlæggelse, forsynede med Vidnesbyrd om den paagjældende Discipels Uformuenhed, kunne modtages af Undertegnede indtil Enden af denne Maaned. Ribe den 2 Sept. 1840. Thorup. 202 Rbd. 3 Mk. 9 s. r. S.
Ribe Stifts Adresseaviser, 1840-09-11
Umyndiges Midler under Stamhuset Nørholms Overformynder, kan strax erholdes til Laans mod lovbefalet Sikkerhed.
Ribe Stifts Adresseaviser, 1840-09-11
Undertegnede anbefaler sig til forestaaende Marked i Ribe med alle Sorter, fine moderne Filthatte.
Ribe Stifts Adresseaviser, 1840-09-11
J Henseende til Durabelitet, Billighed og Elegance kan jeg forsikkre mine Fabrikata ei staae tilbage for selv de større Byers. N. C. Nielsen. fra Lygumeloster.
Ribe Stifts Adresseaviser, 1840-09-11
At Aftægtsmand Peder Nissen af Vilslef i Overeensstemmelse med Lovens 3171 er erklæret umyndig, og at Gaardmand Jens Nielsen Hollænder af Lundagergaard i Hunderup Sogn er beskikket til hans Værge, bekjendtgjøres herved. Gjording Malt Herreders Contoir, Endrupholm den 1ste Septbr. 1840. Münster.
Ribe Stifts Adresseaviser, 1840-09-11
Mandagen d. 28. d. M. om Formiddagen Kl. 10 sælges ved offentlig Auction i Arrilt Præstegaard Kreature, Vogne (en holsteensk Vogn med tre lakerede Agestole, Avlsredskaber; Sophaer, Stole, Borde, Speile, Kakkelovne, Sengesteder, Sengeklæder, Kjøkkentøi m.v. - Lysthavende indbydes. Toftlund i Hvidding Herredsfogderi d. 1ste September 1840. Stemann.